Генерал Станіслаў Булак-Балаховіч нарадзіўся ў 1883 г. на Браслаўшчыне. У першую сусветную камандаваў дыверсійным аддзелам царскага войска. Пасля служыў у Чырвонай Арміі, сышоў з яе і ваяваў супраць бальшавікоў у Эстоніі, перайшоў пад загад Ураду БНР. Пасля спынення баявых дзеянняў на польска-савецкім фронце, Булак-Балаховіч самастойна змагаўся з бальшавікамі, але быў вымушаны адступіць у Польшчу. У міжваенны час ён жыў у Белавежы, быў вядомы як антыкамуніст і антынацыст, напісаў кнігу беларускіх вершаў. Ён загінуў на пачатку другой сусветнай вайны ў Варшаве ад нямецкай кулі.